Lolland-Falsters Stifts-Tidende, 1847-01-16
Den nordiske Fest blev i Onsdags, ligesom de foregaaende Aar, afholdt i Kjøbenhavn, hvorom "Berl. Tid." for i Torsdags beretter Følgende: "Den 13de Januar havde i Aftes paa den kongl. Skydebane samlet c. 200 ældre og yngre academiske Borgere, deriblandt flere at Universitetslærerne, for som de foregaaende Aar at feire den Fest til Fædrenes Minde, der samtidig høitideligholdes ved alle Nordens Universiteter. Som Gjæster vare blandt Andre indbudne Statsraad Oehlenschläger, Professor Clausen, Pastor Grundtvig og Registrator Petersen. Festtalen holdtes af Pastor Grundtvig, og Gjenstanden for samme var Nordens historiske Minder, hvorover han udbredte sig med den ham egne Kraft og Liv. Det kunde ikke andet end gjøre et dybt Jndtryk paa Enhver, at see ham endnu i sin Alderdom med samme Begeistring som i sin Ungdom vise, hvilke historiske Minder Norden eier fremfor andre Folk. J den store Sal, som var smukt decoreret med Flag, Grønt og andre Emblemer, anrettedes derpaa et Maaltid, ved hvilket Pastor Grundtvig udbragte en Skaal for de historiske Minder, efterat en Sang af ham først var afsungen, Mindets Skaal udbragtes derpaa af Candidat Ploug, der med smukke og passende Ord mindede om Henrik Wergeland, Carl Bagger og Esaias Tegner. Efterat en af J. K. forfattet Sang var afsungen, reiste Professor Clausen sig og endte sit indholdsrige Foredrag med et Ønske, ikke for Fremtiden, men for os selv, idet han opfordrede til at slutte sig sammen for at skabe vort Fædreneland en bedre Fremtid end den vore Fædre have skabt det. Man afsang nu en Sang af P. R., hvorpaa Candidat Liebe paa en smuk Maade udbragte en Skaal for Universiteterne i Upsala, Christiania og Lund, for deres Lærere og Studenter. Magister Hammerich udbragte derpaa en Skaal for Pastor Grundtvig, Candidat Schack en for Etatsraad Oehlenschläger og Professor Liebmann en for Prof. Clausen, hvilke alle modtoges med enthusiastisk Bifald. Candidat Ploug udbragte derpaa en Skaal for Registrator Petersen, der den Dagførste Gang var bleven indført i Studenternes Kreds, denne udbragte derpaa en Skaal for Rasks Minde. Efterat en af Fr. B. forfattet Sang var afsungen, udbragte Candidat Brix en Skaal for det unge Danmark. Efterat Slutningssangen var afsungen, udbragte Candidat Ploug en Skaal for Nordens Eenhed, hvorpaa Maaltidet hævedes, under hvilket tillige passende Sange vare blevne afsungne."De Præmier, som i 1846 af Legater for evangeliskchristelig Læres Udbredelse ere udsatte for Prædikener over de tvende evangeliske Sandheder: "Den ved Jesu Christ Lidelse og Død fuldbragte Forsoning som det eneste Middel til bodfærdige Synderes Frelse og Sallighed, og En sand evangelisk Christens Lyksalighed endog her i Livet, fremfor Verdens Børn under alle gode og onde Begivenheder, der tildrage sig, ere saaledes tilkjendte: For 1ste Thema: 1ste Præmie til Hr. M. Mørch-Hansen, ordin, Katechet i Nykjøbing paa F.; 2den Pr. til Hr. F. C. Pedersen, ord. Katechet ved Frue Menighed i Odense, 3die Pr. til Hr. C. F. Kemp, Sognepræst til Brøndom og Hvidberg i Vib. St. For andet Theema1ste Pr. til Hr. C. Høyer-Møller, Capellan pro pers. for Grinderslev m. fl. Menigheder i Vib. Stift; 2den Pr. til Hr. Ch. Nyrop. ord. Katechet i Kjøge; 3die Pr. til ovennævnte Kemp.